**Elismerő szavak a Vredesteinnel kapcsolatban az *Auto Bild* magazinban
„Az év abroncsgyártója” díjak**

Az Apollo Tyres dobogós helyeken végzett az *Auto Bild* éves, „Az év abroncsgyártója” díjkiosztójának „Négy évszakos” és „Téli” kategóriájában. A vezető német autós magazin rangsorolásában a Vredestein holtversenyben második lett a téli gumiabroncsok kategóriájában, míg a négy évszakos kategóriában holtversenyben a harmadik helyet szerezte meg.

A rangos elismerést megelőzően a Vredestein bővítette a négy évszakos és téli gumiabroncsainak kínálatát, melyben így jelenleg összesen 417 különböző termék található. A Wintrac, a Wintrac Pro és a Quatrac Pro gumiabroncsok is kiemelkedően jól szerepeltek az *Auto Bild* összes 2021-es csoportos tesztjén, ami remekül kiemeli az Apollo Tyres vállalatnál zajló fejlesztési erőfeszítések eredményességét, valamint a Vredestein termékek szélsőséges körülmények között nyújtott teljesítményét.

„Az év abroncsgyártója” díjak kiosztásakor az *Auto Bild* figyelembe vette az összes 2021-es csoportos abroncstesztjének eredményeit, melyek során minden termék számos különböző, nedves, száraz, jeges és havas körülmények között végrehajtott próbatételeken vett részt, a piac legjobb gumiabroncsainak megtalálása érdekében. A teszteken 50 induló vett részt, de közülük csak keveseket nevezett „példaértékűnek” az *Auto Bild*.

A Wintrac Pro bizonyos járműtípusok esetén vetélytársai fölé kerekedett a kedvezőtlen körülmények között végzett teszteken, így például „jó” értékelést kapott az összkerékhajtású járműveken, például SUV-okon való használat esetén, illetve „példaértékű” besorolást kapott a sportautókon jeges, havas és nedves útfelületeken nyújtott teljesítménye miatt. A Wintrac Pro sikere mellett a Quatrac Pro négy évszakos gumiabroncs szintén az ajánlott termékek kategóriájába került, mint kiemelkedő minőségű abroncs, mely nedves és száraz körülmények között is lenyűgözően teljesít.

„Az *Auto Bild* által összeállított tesztek az iparág legszigorúbb és legnagyobb kihívást jelentő próbatételei közé tartoznak, ezért az egész csapatunkat nagy büszkeséggel tölti el, hogy minket neveztek az év egyik legjobb abroncsgyártójának.” – mondta Daniele Lorenzetti, az Apollo Tyres technológiai vezetője. „2022-ben is töretlenül fogunk dolgozni azon, hogy olyan új és izgalmas termékeket gyártsunk és fejlesszünk, melyek kategóriaelső teljesítményt és hatékonyságot biztosítanak európai ügyfeleink számára.”

Az *Auto Bild* *legnagyobb* téligumiabroncs-tesztjén a Wintrac a harmadik helyet szerezte meg „nagyon jó” összesített értékelés mellett. A gumiabroncs külön dicséretet kapott „a meggyőző átfogó teljesítménye miatt, nevezetesen, hogy nedves és száraz útfelületeken is dinamikus vezetési jellemzőket biztosít, pontos kormányreakciók és alacsony gördülési ellenállás mellett.”

A Wintrac Pro szintén kapott elismerést a közelmúltban, amikor az összesített eredményeket tekintve harmadik lett az *Auto Bild Sportscars* téligumiabroncs-tesztjén, és „példaértékűnek” nevezték „a meggyőző általános teljesítménye miatt”, kiemelve „a nagyon jó téli és nedves körülmények között nyújtott teljesítményét, a nedves és száraz úton való kezelhetőségét és az alacsony árszintjét.”

A Wintrac Pro továbbá összesítésben negyedik lett az *Auto Bild Allrad* legutóbbi, téli SUV-abroncsokat próbára tevő tesztjén, ahol az újságírók a „tél specialistájának” nevezték, mely „nedves

és havas utakon is jól teljesít”, valamint szintén megemlítették a „havas és nedves útfelületen egyaránt rövid féktávolságát, a vízen való felúszással szembeni ellenállóságát és alacsony árát.”

Az Auto Bild négy évszakos tesztjén a Vredestein prémium négy évszakos gumiabroncsa, a Quatrac Pro a negyedik helyen zárt.

A Vredestein téli és négy évszakos gumiabroncsainak kínálatával kapcsolatos tovább információkért látogasson el a következő oldalra: https://www.vredestein.hu/car-suv-van/tyre-finder/

*(vége)*

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.